Kaip Europos etninių religijų kongreso (ECER) prezidentas, griežčiausiais žodžiais smerkiu Lietuvos parlamento (Seimo) neryžtingumą pripažinti Romuvą valstybės pripažinta religija Lietuvoje. Romuva išpildė visus reikalavimus tam, kad atitiktų tokį įvardijimą – tai sparčiai auganti religija, kurios nariai pagirtinai atstovauja savo tėvynę visame pasaulyje. Dar daugiau, Romuva yra vienas iš nedaugelio išlikusių Europos autochtonų religijų ir kultūrų pavyzdžių.

Seimo sprendimas, paveiktas stipraus Romos katalikų bažnyčios spaudimo, reiškia ne tik didžiulį Lietuvos Konstitucijos pažeidimą, bet taip pat prieštarauja svarbioms tarptautinėms sutartims, tokioms kaip Europos sąjungos pamatinių teisių chartijai ir Jungtinių tautų visuotinių žmogaus teisių deklaracijai.

Tai ilgas ir vis dar besitęsiantis procesas. Romuvos vadovybė aktyviai siekė teisės būti pripažinta visaverte religija Lietuvoje beveik tris dešimtmečius. ECER ir kitos nevyriausybinės organizacijos tiek Europoje, tiek kitur oficialiai išreiškė palaikymą Romuvai. Aš asmeniškai kelis kartus susitikau su Lietuvos valdžios atstovais, mėgindamas juos įtikinti pritarti Romuvos kreipimuisi. Pasaulio religijų parlamentas siuntė palaikymo laiškus, o taip pat ir įvairių pasaulio čiabuvių tautų vadovai. Bet, nepaisant nenuginčijamų sutarčių, įtvirtinančių religijos pasirinkimo ir išraiškos laisvę, ir bažnyčios bei valdžios atskyrimo Europoje, liūdna tikrovė yra tokia, kad valdžios atstovai daugelyje šalių vis dar lenkiasi vyraujančių religijų diktatui, net jei tai reiškia savų įstatymų laužymą ar ignoravimą.

XXI amžiuje jokia valdžia neturėtų galėti oficialiai pripažinti kai kurių religijų, o kitų – ne. Pabrėžiu, kad religijos laisvė turėtų galioti visoms religijoms vienodai.

ECER tvirtina, kad palaikome Romuvą ir, kad solidariai stosime išvien su mūsų sesėmis ir broliais Lietuvoje tolesnėse jų pastangose kelti šį reikalą Europos žmogaus teisių teisme Strasbūre, Jungtinių tautų taryboje Ženevoje ir Jungtinių tautų autochtonų reikalų forume Niujorke. Mes kviečiame visus geros valios žmones jungtis prie šių pastangų.

Andras Corban-Arthen

Europos etninių religijų kongreso prezidentas